Ministrul de Interne, Carmen Dan, a pus la cale episodul în care prefectul Speranța Cliseru a fost certată în public, în timp ce se afla la o terasă, de un bucureștean, susține primarul Capitalei, Gabriela Firea.

„S-a afirmat și în Comitetul Executiv că ar trebuie să fie demisă doamna prefect pentru cele declarate cetățeanului care a venit peste dumneai la o terasă și că ar fi spus acolo că doamna Dan și domnul Dragnea au mințit. Am aflat și îmi asum ceea ce spun: că acel episod a fost pus la cale de doamna ministru. Acel episod, subliniez, a fost pus la cale de către oamenii domniei sale, cu o secretară, cu o asistentă, consilieri, cu angajați apropiați domniei sale, care intenționat au sunat-o pe doamna prefect. Domnul respectiv (cel care era la masă cu prefectul, n.r.) știm foarte bine că lucrează la minister. A chemat-o, a invitat-o la terasă, au trimis un domn ca să pună acele întrebări. Pe fond de stres, pe fond emoțional, doamna a fost surprinsă de ceea ce s-a întâmplat. Și ca să-mi se reproșeze mie în Comitetul Executiv. Oricum, a fost foarte ciudat și foarte bizar pentru că i s-a și indicat unde să vină”, a explicat Gabriela Firea.

Motivul acestor acțiuni? „Pentru a mă defăima pe doamna prefect și pe mine”, a adăugat Firea.

Potivit informaților digi24.ro, oamenii care s-a ocupat de această operațiune sunt Cătălin Ioniță, șeful Direcției Generale Antifraudă din MAI, în cadrul căreia functionează structuri de filaj și interceptări, împreună cu Mihai Valeriu, subsecretar de stat în Ministerul de Interne. Amândoi se numără printre oamenii de încredere ai lui Carmen Dan și ai lui Liviu Dragnea.

De asemenea, este important de notat că Mihai Valeriu a fost adevăratul coordonator al intervenției jandarmilor din Piața Victoriei, pe 10 august.